ദേവീമാനസപൂജാസ്തോത്രം/സ്തോത്രങ്ങൾ/10
മാതഃ കുങ്കമപങ്കനിർമ്മിതമിദം
ദേഹേ തവോദ്വർത്തനം
ഭക്ത്യാഹം കലയാമി ഹേമരജസാ

സമ്മിശ്രിതം കേസരൈഃ
കേശാനാമലകൈർവിശോധ്യ വിശദാൻ
കസ്തൂരികോദഞ്ചിതൈഃ
സ്നാനം തേ നവരത്നകുംഭനിഹിതൈ-
സ്സംവാസിതോഷ്ണോദകൈഃ 
വിഭക്തി -
മാതഃ - ഋ. പു. സം പ്ര. ഏ.
കുങ്കമപങ്കനിർമിതം - അ. ന. ദ്വി. ഏ.
ഇദം - ഇദംശബ്ദഃ. മ. ന. ദ്വി. ഏ.
ദേഹേ - അ. പു. സ. ഏ.
തവ - യു‌ഷ്മ. ‌ഷ്. ഏ.
ഉദ്വർത്തനം - അ. ന. ദ്വി. ഏ.
ഭക്ത്യാ - സ്ത്രീ. . തൃ. ഏ.
അഹം - അസ്മ. ദ. പ്ര. ഏ.
കലയാമി - ലട്ട്. പര. ഉത്ത. പു. ഏ.
ഹേമരജസാ - സ. ന. തൃ. ഏ.
സമ്മിശ്രിതം - അ. ന. ദ്വി. ഏ.
കേസരൈഃ - അ. ന. തൃ. ബ.
കേശാൻ - അ. പു. ദ്വി. ബ.
ആമലൈകഃ - അ. പു. തൃ. ബ.
വിശോധ്യ - ല്യബ. അവ്യ.
വിശദാൻ - അ. പു. ദ്വി. ബ.
കസ്തൂരികോദഞ്ചിതൈഃ - അ. ന. തൃ. ബ.
സ്നാനം - അ. ന. ദ്വി. ഏ.
തേ - യു‌ഷ്മ. ച. ഏ.
നവരത്നകുംഭനിഹിതൈഃ -അ. ന. തൃ. ബ.
സംവാസിതോഷ്ണോദകൈഃ - അ. ന. തൃ. ബ.
അന്വയം - ഹേ അംബ! അഹം തവ ദേഹേ കുങ്കമപങ്കനിർമിതം കേസരൈഃ ഹേമരജസാ ച സമ്മിശ്രിതം ഇദം ഉദ്വർത്തനം ഭക്ത്യാ കലയാമി. വിശദാൻ കേശാൻ വിശോധ്യ ആമലകൈഃ കസ്തൂരികോദഞ്ചിതൈഃ നവരത്നകുംഭനിഹിതൈഃ സംവാസി- തോഷ്ണോദകൈഃ തേ ഭക്ത്യാ സ്നാനം കലയാമി.
അന്വയാർത്ഥം - അല്ലയോ അംബേ! ഞാൻനിന്തിരുവടിയുടെ ദേഹത്തിൽ കുങ്കമപങ്കനിർമിതമായി കേസരങ്ങളേകൊണ്ടും ഹേമരജസ്സുകൊണ്ടും സമ്മിശ്രമായിരിക്കുന്ന ഉദ്വർത്തനത്തെ ഭക്തിയോടുകൂടിതേപ്പിക്കുന്നു. വിശദങ്ങളായിരിക്കുന്ന കേശങ്ങളെ വിശോധിച്ചിട്ട് ആമലകങ്ങളായി കസ്തൂരികോദഞ്ചിതങ്ങളായി നവരത്നകുംഭനിഹിതങ്ങളായിരിക്കുന്ന സംവാസിതോ-ഷ്ണോദകങ്ങളെക്കൊണ്ടു ഭവതിയക്ക് ഭക്തിയോടുകൂടി സ്നാനത്തെയും ചെയ്യുന്നു.
പരിഭാ‌ഷ - കുങ്കമപങ്കനിർമിതം - കുങ്കമപങ്കത്താൽ നിർമിക്കപ്പെട്ടത്. കുങ്കമപങ്കം - കുങ്കമച്ചാറ്. നിർമ്മിക്ക - ഉണ്ടാക്ക. കേസരങ്ങൾ - അല്ലികൾ. ഹേമരജസ്സ് - സ്വർണ്ണപ്പൊടി. സമ്മിശ്രിതം - കൂട്ടിക്കലർത്തപ്പെട്ടത്. ഉദ്വർത്തനം - മേൽതേപ്പ്. വിശദങ്ങൾ - നിമ്മലങ്ങൾ. കേശങ്ങൾ - തലമുടികൾ. വിശോധിക്ക - വിടർത്തുക. ആമലകങ്ങൾ - നെല്ലിക്കകൾ. കസ്തൂരികോദഞ്ചിതങ്ങൾ - കസ്തൂരികത്താൽ ഉദഞ്ചിതങ്ങൾ. കസ്തൂരികം - കസ്തൂരി. ഉദഞ്ചിതം - സമ്മിശ്രിതം. സംവാസിതോഷ്ണോദകങ്ങൾ - സംവാസിതമായിരിക്കുന്ന ഉഷ്ണോദകങ്ങൾ. സംവാസിതം - സംവാസിക്കപ്പെട്ടത്. സംവാസിക്ക -നല്ലതുപോലെ സുഗന്ധീകരിക്ക. ഉഷ്ണോദകങ്ങൾ - ചൂടുള്ള വെള്ളങ്ങൾ. സ്നാനം - കുളി. നവരത്നകുംഭനിഹിതങ്ങൾ - നവരത്നക്കുടങ്ങളിൽ വെയ്ക്കപ്പെട്ടവ.
ഭാവം - അല്ലയോ അംബേ! ഞാൻനിന്തിരുവടിയുടെ തിരുമെയ്യിൽ താമരയല്ലിയും സ്വർണ്ണപ്പൊടിയും കുങ്കമച്ചാറിൽ കുഴച്ചുണ്ടാക്കിയ മേൽതേപ്പുകൊണ്ടു തേപ്പിക്കുന്നു. നിർമ്മലങ്ങളായ അവിടുത്തെ തലമുടികളെ വിടർത്തിയിട്ട് നെല്ലിക്ക, കസ്തൂരി, ഇവകൾ ചേർത്തുണ്ടാക്കി, നവരത്നക്കുടങ്ങളിൽ വച്ചിട്ടുള്ളതും നല്ല സുഗന്ധമുള്ളതും ചെറുചൂടുള്ളതും ആയ വെള്ളം കൊണ്ട് ഭക്തിയോടുകൂടി ഭവതിയെ സ്നാനം ചെയ്യിക്കുന്നു.

ദേവീമാനസപൂജാസ്തോത്രം